Document ID: 32006R0545

32006R0545
L 094/26
SLUŽBENI LIST EUROPSKE UNIJE
31.03.2006.
UREDBA KOMISIJE (EZ) br. 545/2006
od 31. ožujka 2006.
o izmjeni Uredbe (EZ) br. 1464/2004 o uvjetima za odobrenje dodatka hrani za životinje „Monteban” iz grupe kokcidiostatika i drugih ljekovitih tvari
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
budući da:
(1)
Dodatak narasin (Monteban, Monteban G 100) iz grupe kokcidiostatika i drugih ljekovitih tvari je odobren pod određenim uvjetima u skladu s Direktivom Vijeća 70/524/EEZ (2). Uredbom Komisije (EZ) br. 1464/2004 (3) taj je dodatak odobren na 10 godina za uporabu kod tovnih pilića povezujući odobrenje s osobom odgovornom za stavljanje tog dodatka u promet. Taj je dodatak prijavljen kao postojeći proizvod na temelju članka 10. Uredbe (EZ) br. 1831/2003. Budući da su sve informacije tražene na temelju te odredbe i dostavljene, taj je dodatak uvršten u Registar dodataka hrani za životinje Zajednice.
(2)
Uredba (EZ) br. 1831/2003 predviđa mogućnost izmjene odobrenja nekog dodatka po zahtjevu nositelja odobrenja i u skladu s mišljenjem Europske agencije za sigurnost hrane („Agencija”).
(3)
U svom mišljenju usvojenom 27. srpnja 2004. Agencija predlaže utvrđivanje najveće dopuštene količine rezidua (MRL) od 50 μg/kg za sva mokra tkiva u tovnih pilića. Stoga se karencija od jednog dana prije klanja smatrala dovoljnom. Možda će biti potrebno revidirati tu najveću dopuštenu količinu rezidua spomenutu u Prilogu ovoj Uredbi u svjetlu rezultata bilo kojeg vrednovanja aktivne tvari od strane Europske agencije za lijekove.
(4)
Nositelj odobrenja dodatka narasina (Monteban, Monteban G 100) je predložio promjenu uvjeta odobrenja podnoseći zahtjev Komisiji u kojem traži uvođenje MRL-a vrednovanog od strane Agencije.
(5)
Treba stoga na odgovarajući način izmijeniti Uredbu (EZ) br. 1464/2004.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog Uredbi (EZ) br. 1464/2004 zamjenjuje se Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. ožujka 2006.

Labels: 0
17
6